
谞讚专讬诐 注讗 注"讗 - 驻讬专讜砖 砖讟讬讬谞讝诇抓

谞讚专讛 讜讛讬讗 讘讗讜转讛 砖注讛 讗专讜住讛, 讜谞转讙专砖讛 讘讜 讘讬讜诐 诪讗专讜住讛 讝讛, 讜讞讝专讛 讜谞转讗专住讛 讘讜 讘讬讜诐 诇讗讞专, 讗驻讬诇讜 讛转讗专住讛 讜讛转讙专砖讛 讻讱 诇诪讗讛 讗谞砖讬诐 讘讝讛 讗讞专 讝讛 讘讜 讘讬讜诐 鈥� 讗讘讬讛 讜讘注诇讛 讛讗讞专讜谉 诪驻讬专讬谉 谞讚专讬讛. 讝讛 讛讻诇诇: 讻诇 砖诇讗 讬爪讗讛 诇专砖讜转 注爪诪讛 讘谞讬砖讜讗讬谉 讗讜 讘讘讙专讜转 砖注讛 讗讞转 鈥�/b> 讗讘讬讛 讜讘注诇讛 讛讗讞专讜谉 诪驻讬专讬谉 谞讚专讬讛. 


讘 讙诪专讗 砖讜讗诇讬诐: 诪谞诇谉 [诪谞讬讬谉 诇谞讜] 砖讛讗专讜住 讛讗讞专讜谉 诪讬驻专 谞讚专讬诐 砖谞专讗讜 (砖讛讬讜 讻讘专 诇驻谞讬) 诇讗专讜住 专讗砖讜谉 讜砖诪注 讗讜转诐? 讗诪专 砖诪讜讗诇, 讗诪专 拽专讗 [讛讻转讜讘]: "讜讗诐 讛讬讜 转讛讬讛 诇讗讬砖 讜谞讚专讬讛 注诇讬讛... 讜讛驻专 讗转 谞讚专讛" (讘诪讚讘专 诇, 讝. 讘诪讚讘专 诇, 讟), 诇讜诪专 砖讛讗专讜住 诪驻专 讗转 谞讚专讬 讗专讜住转讜 讜诇讗 专拽 讗转 讗诇讛 砖谞讚专讛 诪砖谞转讗专住讛 诇讜, 讗诇讗 讗祝 讗转 讛谞讚专讬诐 砖讛讬讜 注诇讬讛 讻讘专 讻砖讛讬转讛 诪讗讜专住转 诇讗讞专. 讜砖讜讗诇讬诐: 讚诇诪讗 讛谞讬 诪讬诇讬 [砖诪讗 讚讘专讬诐 讗诇讛] 讗诪讜专讬诐 讚讜讜拽讗 讘谞讚专讬诐 砖诇讗 谞专讗讜 诇讗专讜住 专讗砖讜谉 讗祝 注诇 驻讬 砖谞讚专讛 讗讜转诐 拽讜讚诐 讗讬专讜住讬讛 诇讗讞专讜谉, 讗讘诇 谞讚专讬诐 砖谞专讗讜 诇讗专讜住 专讗砖讜谉 诇讛驻讬专诐 鈥� 诇讗 诪爪讬 诪讬驻专 [讗讬谉 讬讻讜诇 诇讛驻专] 讗专讜住 讗讞专讜谉!


讜诪砖讬讘讬诐: 诪讛 砖谞讗诪专 "注诇讬讛" 拽专讗 讬转讬专讗 [讻转讜讘 讬转专] 讛讜讗,  讜讘讗 诇诇诪讚 砖讬讻讜诇 诇讛驻专 讗转 讻诇 讛谞讚专讬诐 砖注诇讬讛 讜讙诐 讗转 讗诇讛 砖谞专讗讜 诇讗专讜住 专讗砖讜谉.


 讜诪注讬专讬诐:  转谞讬讗 讻讜讜转讬讛 [砖谞讜讬讛 讘专讬讬转讗 讻诪讜 砖讬讟转讜] 砖诇 砖诪讜讗诇: 谞注专讛 讛诪讗讜专住讛 鈥�/b> 讗讘讬讛 讜讘注诇讛 (讗专讜住讛) 诪驻讬专讬谉 谞讚专讬讛, 讻讬爪讚? 砖诪注 讗讘讬讛 讜讛驻专 诇讛, 讜诇讗 讛住驻讬拽 讛讘注诇 (讛讗专讜住) 诇砖诪讜注 注讚 砖诪转, 讜谞转讗专住讛 讘讜 讘讬讜诐 诇讗讞专, 讜讗驻讬诇讜 诪讗讛 驻注诪讬诐 讘讝讛 讗讞专 讝讛 诪转 讘注诇讛 讜讛转讗专住讛 诇讗讞专 讘讜 讘讬讜诐 鈥� 讗讘讬讛 讜讘注诇讛 讛讗讞专讜谉 诪驻讬专讬谉 谞讚专讬讛. 砖诪注 讘注诇讛 讜讛驻专 诇讛, 讜诇讗 讛住驻讬拽 讛讗讘 诇砖诪讜注 注讚 砖诪转 讛讘注诇 鈥�/b> 讞讜讝专 讛讗讘 讜诪驻专 讗转 讞诇拽讜 砖诇 讛讘注诇.


讗诪专 专' 谞转谉: 讛谉 讛谉 讚讘专讬 讘讬转 砖诪讗讬, 砖诇砖讬讟转诐 讻诇 讗讞讚 诪讛诐 诪驻专 讞爪讬 诪讛讛驻专讛 砖诇 讛谞注专讛 讛诪讗讜专住讛. 讗讘诇 讘讬转 讛诇诇 讗讜诪专讬诐: 讗讬谉 讬讻讜诇 诇讛驻专 诇讘讚讜 讗诇讗 讘爪讬专讜祝 讗专讜住 砖谞讬. 讜注讜诇讛 诪讻讗谉 讻讚讘专讬 砖诪讜讗诇, 砖讗祝 谞讚专讬诐 砖谞讚专讛 讘驻谞讬 讗专讜住 专讗砖讜谉 讬讻讜诇 讗专讜住 砖谞讬 诇讛驻专. 讜砖讜讗诇讬诐: 讘诪讗讬 驻诇讬讙讬 [讘诪讛, 讘讗讬讝讛 注拽专讜谉, 谞讞诇拽讜] 讘讬转 砖诪讗讬 讜讘讬转 讛诇诇?

